Demokratët e Aiovës përballin të ftohtit për të parë kandidatët e tyre
Votuesit e këtij shteti amerikan bëjnë zgjedhjet e para presidenciale në dy muaj
Dy muaj para se banorët e Aiovës të zgjedhin kadidatët e tyre për president, demokratët që aspirojnë të fitojnë po e vizitojnë shpesh këtë shtetet. Votuesit në zonat kryesisht rurale mesperëndimore do të shkojnë në votimet paraprake në fillim të janarit për të zgjedhur kandidatin demokrat për president. Por çfarë është e rëndësishme për votuesit demokratë në këtë vit zgjedhjesh? Megjithë mëngjeset e ftohtë të Aiovës, demokratët që duan të marrin Shtëpinë e Bardhë pas 8 vjet qeverisjeje republikane dalin në rrugë për t’u takuar me kandidatët për t’u shprehur atyre shqetësimet e tyre. Senatori i Illinoit, Barak Obama ndodhet në Dë Moin. Sharon Xhi, një punonjëse në pension e shërbimeve sociale ka ardhur me listë të tërë çështjesh që dëshiron të diskutohen. Sipas sondazheve, Barak Obama po ndjek nga afër Senatoren e Nju Jorkut Hillari Klinton. Ai sjell tek votuesit mesazhin e drejtësisë shoqërore. Shumë nga të rinjtë që votojnë për herë të parë shprehën interesim për çështje të tilla si ngrohja globale. Studentja Sujatha Jahagirdar tha se mbështet propozimin e Barak Obamës për shtimin e fondeve për grantet e studentëve. Në një qendër për të moshuarit në Lindje të Dë Moin, zoti Obama kritikoi sigurimet sociale, një çështje e rëndësishme për votuesit e moshuar. Fondi i pensioneve i administrur nga qeveria pritet të bjerë në të ardhmen. Presidenti Bush ka propozuar që një pjesë e tij të investohet privatisht. Senatori nga Illinoi propozon që të hiqet kufiri i taksës së sigurimeve sociale për të pasurit. Edith Sharp, mësuese në pension, mbeti e kënaqur nga çfarë tha Senatori Obama. Ashtu si edhe republikanët, më 3 janar 2008, demokartët e Aiovës do të jenë të parët në vend që zgjedhin kandidatët për president.//rd//